La boira de Lleida només ha deixat 31 hores de sol en tot el desembre | Catalunya | EL PAÍS Catalunya\nLa boira de Lleida només ha deixat 31 hores de sol en tot el desembre\nEl mes passat va ser el que va tenir menys hores de sol a la ciutat des del 1942\nBarcelona 4 GEN 2017 - 21:51\tCET\nArbres congelats a Rocallaura. Carles Ribas\nEl desembre passat va ser el mes amb menys hores de sol des del 1942 a la ciutat de Lleida. Segons les dades de l'Agència Estatal de Meteorologia, la capital interior de Catalunya només ha rebut 31 hores de sol durant tot el mes de desembre. Els habitants de la plana de Lleida porten tres setmanes sense veure el sol.\nSegons les estadístiques, la mitjana habitual per al desembre és d'un centenar d'hores de sol. El rècord, fins al desembre passat, de menys hores d'insolació es va registrar el 1987 quan els lleidatans només van gaudir de 40 hores de rajos solars.\nPrecisament, la boira és la culpable que per tercera setmana consecutiva que cap dels avions noliejats des de Londres i Manchester pel tur-operador Neilson Thomas Cook amb destinació a Lleida hagi pogut aterrar a l'aeroport d'Alguaire. Tots els vols que venien o tenien com a destinació les illes britàniques van ser derivats a l'aeroport de Reus. La boira afecta de forma molt negativa la circulació viària ja que els bancs redueixen la visibilitat a les carreteres i això causa molts accidents.\nPerò no tot és negatiu, els agricultors asseguren que per a alguns cultius, sobretot de cereals, és un fenomen positiu.


Aquest divendres i dissabte s'estrena el tercer espectacle que demostra la professionalització del cor mallorquí\n2 min. 30/06/2015 19:41\n260x366 Mallorca Gay Men’s Chorus vol retre homenatge als col·lectius LGTBI en l'espectacle 'Al desnudo' Mallorca Gay Men’s Chorus vol retre homenatge als col·lectius LGTBI en l'espectacle 'Al desnudo'\nEls més de 30 cantants que componen el Mallorca Gay Men’s Chorus sortiran aquest divendres 3 i dissabte 4 amb l'espectacle 'Al Desnudo' al teatre Principal de Palma. Es tracta del tercer espectacle que realitza el cor des que va nàixer ara fa dos anys en el qual demostraran la seva consolidació i professionalització dins el món dels cors gai.\nEn aquest nou espectacle "van a deixar veure unes quantes coses que solament s'intuïen en els dos anteriors", segons explica el cor en un comunicat. A la primera part del concert, les veus masculines aniran acompanyats d'un piano i un "íntim" quartet de corda per fer un recorregut a una sèrie de musicals fent "una crida al dret de cada persona a ser com és i el dret a lluitar pels seus ideals".\nDesprés del primer concert que recordaven a les víctimes del SIDA i en el segon varen tractar l'homofòbia, a la segona part de 'Al desnudo', retran homenatge "a tots aquells que han patit i pateixen per haver d'ocultar la seva 'diferència' davant la família i els amics", segons explica el cor. Una vegada soni aquest tema emotiu, la Banda de Rock del cor s'unirà al piano i al grup de cordes per treure la festa amb el ritme de Queen, Coldplay o U2, entre d'altres,i un popurri dels èxits més coneguts d'Eurovisió arranjat pel músic mallorquí Antoni Mairata.\nDesprés de més de cinquanta actuacions, el Mallorca Gay Men's Chorus vol demostrar amb aquest espectacle la seva consolidació com a cor professional. Prova d'això són els més de 12.000 espectadors que ja han assistits als seus anteriors espectacles, sense oblidar als 2.000 assistents al Mallorca Gay Chorus Festival que va reunir, el passat mes de maig a Andratx, a 200 coristes provinents de cors de Londres, París i Barcelona. L'entrada de 'Al desnudo' es farà amb un donatiu de 15 euros.


2009 - LIMES\nArxivat per 2009\nLa pel·lícula Avatar 3D, una nova era de la mà de James Cameron\nShare Tweet Avatar és el nou film del sempre megalòman director James Cameron. Però és una pel·lícula que obre una nova era en el cinema: el format 3D, les tres dimensions digitals que van més enllà d’aquelles terribles i poc atractives pel·lícules en 3D d’ara fa una vintena d’anys i que molts de nosaltres vam patir: en [...] Read more » (1) Comentari\nEtiquetes: CINEMA, TECNOLOGIA Un altre Nadal que ha passat\nShare Tweet Un altre Nadal que ha passat. I amb ell tot l’univers que comporta: regals, disseny i acceptació d’agendes de visites socials, repartiments de tasques domèstiques, les festes de fi de trimestre del col·legi, els pastorets i altres tradicionals actes culturals d’aquests dies, menjars i àpats per causar greus problemes estomacals, begudes i alcohol en excès, [...] Read more » Sense Comentaris\nEtiquetes: CREENCES Dietaris (sintètics)\nShare Tweet Inici del Pont 5-8: Pont de la Puríssima. Hi penso, en el cristianisme. De fet, la religió cristiana ja ha començat el declivi històric que la farà desaparèixer. Ep!, no immediatament, certament, cap religió desapareix d’avui per demà. El català, això, ho té gravat al nom “pagès”, el qual deriva de la paraula llatina [...] Read more » (2) Comentaris\nEtiquetes: CATALUNYA, FUTUR, GIRONA, SOBIRANISME Una tardor que ha arribat tard i que acabarà aviat…\nShare Tweet El canvi climàtic continua el seu pas, inexorable, per configurar un nou món, que no serà ni bo ni terrible, sinó que serà un nou món… Mentrestant, però, els nostres cicles continuen alterant-se progressivament. La tardor ha arribat tard, per culpa d’un estiuet massa llarg, i ara acabarà aviat ja que l’hivern és a tres [...] Read more » (2) Comentaris\nEtiquetes: CREENCES, FUTUR, GIRONA, LIMES LLibre: “El crash del 2010″: determinisme marxisme pur i dur\nShare Tweet He llegit “El Crash del 2010″, un llibre de l’economista català Santiago Niño Becerra. Una obra valenta i que assumeix, sense complexes, la dialèctica marxista d’anàlisi històrico-econòmic. De manera resumida, aquest economista defensa la visió determinista del marxisme: el sistema capitalista, com a tal sistema, té una evolució històrica de sorgiment, consolidació, crisis i desaparició. [...] Read more » Sense Comentaris\nEtiquetes: CREENCES, ECONOMIA, LLIBRES La pitjor pel·lícula de la Història: “Plan 9 from other Space”\nShare Tweet El clàssic d’avui és un mite. O millor dit, un antimite. “Plan Nine From Other Space” està considerada com la pitjor pel•lícula de la història, rodada pel també considerat pitjor director de la història, Ed Wood. La dissortada carrera d’Ed Wood és un avís que no tothom pot dirigir pel•lícules. “Plan Nine from Other Space” [...] Read more » (2) Comentaris\nEtiquetes: CINEMA Una frase del segle XIX que retorna al segle XXI\nShare Tweet En el món de final del segle XIX, les grans potències europees titllaven de “malalt d’Europa” el vell Imperi Otomà, que vivia la decadència final en la zona dels Balcans i de l’Orient Mitjà. Aquesta expressió va durar fins que el vell món del segle XIX va sucumbir en l’apocal·lipsi de la Primera Guerra Mundial [...] Read more » (2) Comentaris\nEtiquetes: CATALUNYA, ECONOMIA, MÓN, SOBIRANISME Una editorial conjunta i històrica: “La dignitat de Catalunya”\nShare Tweet Molts sospitem que el Tribunal Constitucional retallarà de manera humiliant un Estatut que ja ha estat prou retallat al Congrés de Madrid. Però el poder és del qui el té. I el poder és d’Espanya. Catalunya no el té. Ara bé, hi ha moments en els quals fins i tots els més messells s’aturen i [...] Read more » (2) Comentaris\nEtiquetes: CATALUNYA, ESPANYA, POLÍTICA, SOBIRANISME “Doctor Who” la telesèrie més longeva de la història\nShare Tweet “Doctor Who” ha estat la telesèrie més longeva de la història de la televisió mundial. La cadena britànica BBC la va emetre sense cap interrupció entre 1963 i 1989. És a dir, 26 anys consecutius. I, des del 2005 s’han rodat nous capítols en una segona generació de les aventures del Doctor Who. Qui [...] Read more » (2) Comentaris\nEtiquetes: COMUNICACIÓ Un mapa del 1919 en el qual es detalla quins territoris eren els catalans…\nShare Tweet Tot navegant per Internet he localitzat un mapa fascinant pel que té d’històric. L’he trobat en aquest link que fa referència als mapes de l’editorial Hammond de Nova York, i és un mapa publicat el 1919. El mapa detalla les races i les ètnies de l’Europa d’ara fa 80 anys. És evident que per a [...] Read more » (2) Comentaris\nEtiquetes: CATALUNYA, COMUNICACIÓ, MÓN, SOBIRANISME Entrades Anteriors


Es presenta al Parlament la llei per crear un Centre Català d'Empreses i Drets Humans | Justícia i Pau\ndj., 02/07/2020 - 08:30\n[LaFede.cat] Avui dijous 2 de juliol de 2020 la societat civil catalana aconsegueix un gran acord polític per promoure una proposta legislativa pionera.\nAl matí es registrarà al Parlament de Catalunya la Proposta de Llei per a la creació del Centre Català d’Empreses i Drets Humans, amb el suport dels grups parlamentaris de Junts per Catalunya, Republicà, Socialistes i Units per Avançar, Catalunya en Comú Podem i CUP-Crida Constituent. La proposta ha estat elaborada pel Grup de Treball d’Empresa i Drets Humans que formen Lafede.cat i la Taula Catalana per la Pau i els Drets Humans a Colòmbia, ambdues plataformes d’entitats del tercer sector.\nAquest mateixa setmana també s’ha fet pública la web alertadh.org que recull casos d’empreses transnacionals amb vinculació catalana que vulneren els drets humans allí on treballen, com el cas d’Iberpotash al Bages, o del casos Castor, Renace i Oxec del grupo ACS (Florentino Pérez).\nEl Centre serà un organisme públic i independent que retrà comptes a la societat civil, al Parlament i al Govern de la Generalitat. El seu principal objectiu serà el seguiment i avaluació de l’impacte, sobre els drets humans i el medi ambient de comunitats o regions d’altres països, per part d’empreses amb seu a Catalunya i/o que tenen inversions i activitats a Catalunya.


Ciències Socials: 11.- La guerra freda i la política de blocs, 1945-91 (1 BAH)\nLa Guerra Freda és un conflicte d'ordre mundial entre els Estats Units i la Unió Soviètica, que durant el transcurs del segle XX controlen el món com a superpotències. Tradicionalment es considera que aquest peculiar conflicte va tenir el seu punt de partida després de la Segona Guerra Mundial, una vegada que els dos principals vencedors de la mateixa no van aconseguir compatibilitzar els seus punts de vista respecte de les destinacions que haurien de seguir els territoris que havien estat assolats per la guerra i que acabaven de ser alliberats i alhora ocupats per les seues tropes. No obstant això, no és possible comprendre el conflicte suscitat entre Estats Units i la Unió Soviètica a partir de 1945, si no es té present l'origen de les desavinences entre les dues entitats polítiques que comencen, precisament, el 1917, quan es va produir la Revolució bolxevic a Rússia. La Guerra Freda és, sobretot, l’enfrontament entre dos tipus de societats, la capitalista i la comunista, amb plantejaments profundament diferents respecte de l'organització social, política i econòmica.\nÉs una lluita que arriba al seu punt més àlgid quan els dos estats més poderosos del món, recent finalitzada la Segona Guerra Mundial, queden cara a cara al bellmig del continent europeu, és a dir, allà on les seues tropes havien arribat per derrotar l’exèrcit nazi alemany. Així, la aliança forjada entre la Unió Soviètica i els països occidentals només hauria significat un parèntesi en la història de la Guerra Freda. Per a l'historiador britànic Eric Hobsbawm l'Aliança de Guerra contra Hitler constitueix un fet insòlit i temporal que no va aconseguir sobreviure un cop que l'enemic comú havia estat derrotat. De tota manera, l’anomenat enemic comú només ho havia estat, en principi, pels francesos i els anglesos, ja que Stalin només considerà Hitler enemic a partir de la invasió de Rússia, mentre els americans contemporitzaren amb l’expansionisme hitlerià fins l’atac dels japonesos a Pearl Harbor. Resumir el resultat de la Segona Guerra Mundial com el triomf dels antifeixistes o dels abanderats de la democràcia resulta, com a mínim simplista, ja que cada estat o potència aliada només entrà en conflicte quan perillava el territori propi.\nLa segona guerra mundial acaba, de tota manera, amb la rendició sense condicions de les potències feixistes. L'Estat alemany ha desaparegut i el territori queda sota l'administració aliada. Les condicions del repartiment d'Alemanya es prenen en dues conferències entre Anglaterra, Estats Units i la URSS: la de Teheran (1943) i la de Ialta (1945), encara durant la guerra, i no serà fins la de Postdam (1945) quan es concreten les quatre zones en què dividiran, no solament Alemanya sinó, també, la capital Berlín.\nEl final de la guerra, per tant, significa el triomf de les democràcies parlamentàries, però també la consolidació del totalitarisme comunista a un sol país. En tots els països de l'Est apareixen repúbliques de la mà de les democràcies populars. I totes les monarquies es fan parlamentàries, perdent els reis tota classe de poder polític per esdevindre, simplement, caps d'estat amb competències diplomàtiques i protocolàries sotmesos a una Constitució.\nNomés acabar la guerra tothom es considera, més o menys, socialista. L'URSS gaudeix de gran crèdit entre els vencedors. La democràcia cristiana és l'única, de dreta, a la qual no li afecta gaire l'enfonsament de la dreta tradicional, liberal. S'elaboren noves constitucions, d'inspiració democràtica, i amb els drets humans com a qüestió fonamental. El nombre de partits amb representació parlamentària es redueix. Els partits són més organitzats i disciplinats, introduint el costum de la disciplina de partit i de vot.\nL'economia europea està virtualment en ruïnes i no és possible sortir de la situació si no s'intervé en l'economia des de l'Estat. Es nacionalitzen certs sectors que es consideren estratègics. Sorgeix el concepte de l'Estat del Benestar. El moviment sindical tindrà una gran puixança per aconseguir que es milloren les condicions de treball amb la generalització de la seguretat social i les prestacions per desocupació. Apareixen nombrosos grups ideològics alternatius: pacifistes, feministes i ecologistes. Es democratitzen les relacions entre els estats i molts quedaran descolonitzats, a poc a poc, mitjançant la diplomàcia. El 1945 també es crea l'ONU per a regular aquestes relacions internacionals.\nEuropa, després de la guerra, està totalment devastada i és incapaç de garantir la seua pròpia defensa: necessiten dels EUA o de l'URSS per assegurar la pau. D'altra banda, el socialisme té gran prestigi a Europa. Fins i tot els partits comunistes tenen possibilitats de guanyar les eleccions en coalició a llocs com ara Itàlia. A més, la virtual ruïna econòmica és un brou de cultiu propici per a l'avanç de les ideologies socialistes i hi ha una possibilitat real de què es generalitze una revolució socialista a tota Europa, sota la cobertura de l'Exèrcit soviètic roig.\nEl procés de presa de poder dels partits comunistes a l'Europa de l'est és més o menys similar en tots els estats orientals: es crea un govern de coalició, els comunistes es fan amb els llocs més rellevants de l'Estat i s'aparta del poder els no comunistes, tot proclamant les anomenades, eufemísticament, democràcies populars que, a la llarga, seran països satèl•lits de l’URSS.\nEstats Units i l'Europa occidental comencen a témer l'extensió del procés a tota Europa. S'aprova el pla Marshall, considerat pels americans com l'única forma d'aturar l'avanç comunista. El teló d'acer s'aixeca no només pels règims polítics, sinó també per les diferències econòmiques. Es formen dos blocs enfrontats que també s'estructuren militarment en dos formacions: l'OTAN (Organització del Tractat de l'Atlàntic Nord) i el Pacte de Varsòvia. La guerra freda, per tant, és un conflicte sord que amenaça amb una guerra nuclear definitiva i totalment destructiva.\nS'anomena guerra freda aquest sistema de relacions internacionals que s'estén, a partir del final de la guerra mundial, des de 1947 fins al 1991. La característica fonamental és l’enfrontament entre les dues superpotències, és a dir, els Estats Units i la Unió Soviètica, amb la divisió del món en dos blocs, cada un liderat per una superpotència, amb sistemes econòmics, polítics i socials oposats.\nEls Estats Units i l’URSS van emmagatzemar gran quantitat d’armament, inclòs el nuclear, per amenaçar el contrari amb la destrucció total. Per això, els enfrontaments es van resoldre per mitjà de conflictes locals a diversos punts de la Terra, de manera que s’evitava una guerra directa entre les potències.\nLa guerra freda va marcar també l’organització interna dels diferents països del món. Els governs de les dues superpotències van difondre un conjunt de valors que exalçava el seu propi sistema i rebutjava frontalment el contrari. El control social i polític va provocar en ambdós blocs la repressió de les opinions crítiques, si bé això va ser molt més generalitzat en el bloc soviètic.\nLa guerra freda va passar per tres etapes principals: un període de màxima tensió entre 1947 i 1956; una etapa anomenada coexistència pacífica entre 1956 i 1977; i un rebrot de la guerra freda des d’aleshores fins a la desintegració del bloc comunista l’any 1991.\nDurant el període de màxima tensió (1947-1956) es van establir els dos blocs i les superpotències van intentar ampliar les àrees d’influència respectives. Per això va haver-hi moltes friccions i les relacions van ser tan tenses que semblava imminent un enfrontament directe. Hi van destacar dues crisis:\nWatch II - Puente aereo de Berlín - La primera batalla de la guerra fría in Educational | View More Free Videos Online at Veoh.com\n• La Crisi de Berlín. El 1948 els Estats Units, la Gran Bretanya i França van unir les seues administracions i van crear la República Federal d’Alemanya (RFA). La Unió Soviètica no ho va acceptar i va bloquejar Berlín occidental, que estava voltat per la zona soviètica. El bloqueig va fracassar perquè els aliats van proveir per aire la ciutat. Com a resposta, l’URSS va crear, a la seua zona, la República Democràtica Alemanya (RDA).\n• La Guerra de Corea. Després de la derrota del Japó, Corea havia sigut dividida en dues zones: una al nord, comunista, i una altra al sud, capitalista. El 1950 el govern comunista va envair Corea del Sud. L’ONU va condemnar la invasió i va aprovar una intervenció liderada pels Estats Units. Tanmateix, la Xina va donar suport militar a Corea del Nord. El 1953 se signà la pau i es mantingueren les fronteres de 1950.\nA partir de 1956, però, ambdues potències van iniciar una etapa de diàleg i distensió, és a dir, de coexistència pacífica (1956-1977), tot i que va haver-hi diversos conflictes:\n• El 1961 el govern de Berlín oriental va construir un mur (el famós Mur de Berlín) per evitar la fugida massiva de la població a la zona occidental.\n• El 1962 els Estats Units van descobrir que s’estaven instal·lant míssils soviètics a Cuba, i van decretar el bloqueig naval de l’illa per impedir l’arribada dels míssils. Finalment, per evitar la guerra, l’URSS va accedir a desmantellar les bases. El perill va ser tan alt que es van iniciar converses i l’any 1968 es van signar els primers acords de no-proliferació nuclear.\n• El 1962 els Estats Units van intervindre en la Guerra del Vietnam. La pressió de l’opinió pública va obligar el govern a retirar-se el 1975.\nA finals de la dècada dels setanta (1977) va haver-hi un rebrot de la guerra freda que va perdurar fins la caiguda del comunisme soviètic (1991). L’URSS va desplegar míssils nuclears a les seues zones d’influència a Europa i Àsia, i va augmentar la presència al Tercer Món intervenint a Etiòpia, Angola, Moçambic i l’Afganistan. Mentrestant, els Estats Units van desplegar míssils a l’Europa occidental i van dissenyar el Projecte de Defensa Estratègica o guerra de les galàxies. L’enfonsament del bloc soviètic el 1989 i la desintegració de l’URSS el 1991 van suposar el final de la guerra freda.\nDins dels diferents blocs, també va haver-hi problemes interns entre els que destaquen les dissidències entre Iugoslàvia i la Xina i les revoltes a Hongria (1956) i Txecoslovàquia (1968: Primavera de Praga) contra l'ocupació soviètica, mentre al bloc occidental es va produir la retirada de la França de De Gaulle de l'OTAN, defensa de l'europeïsme davant el lideratge americà amb la creació de la C.E.E., apropament del canceller Willy Brandt (1970) al bloc de l'Est i, finalment, el paper dels Estats Units al món que va començar a ser contestat a Europa pel suport a certs règims dictatorials, com ara el de Franco a Espanya, i l'utilització de la CIA per armar, ensinistrar o assessorar grups colpistes a Xile (Pinochet) i Argentina (Videla)... sense oblidar les discrepàncies internes en l'època del macartisme, és a dir, quan el senador republicà McCarthy va rellançar el Comitè d’Activitats Antiamericanes (creat el 1938) per llançar dures acusacions sobre una infiltració massiva de comunistes i elements subversius al Departament d’Estat i a l’exèrcit (febrer de 1950), tot i que va ser incapaç de provar res. Encara que és cert que els serveis d’intel·ligència soviètics van elegir com a objectiu alguns mitjans de comunicació i moviments juvenils occidentals, alguns historiadors han interpretat que el Comitè es va convertir durant aquest període en un instrument de les forces més conservadores que explotaven la por al comunisme per tal de rescabalar-se de la marginació en què es trobaven des de l’era de Roosevelt.\nEl 1953 accedeix a la direcció de la Unió Soviètica Nikita Khruixov, que en el XX congrés del PCUS condemna l'estalinisme. L'ambient polític canvia, tot començant la coexistència pacífica. El 1959 Fidel Castro triomfa a Cuba, i es produeix la crisi dels míssils.\nEl 1960, i durant tot el període, esclaten nombroses crisi en els països del Tercer Món. Amb la descolonització sorgeix una nova força internacional amb la qual cal comptar en les relacions internacionals, el Tercer Món, que s'uneix en l'Organització dels Països no Alineats. El 1985 arriba al poder a la Unió Soviètica Mikhaïl Gorbatxov. El 1987 es reuneixen a Ginebra Gorbatxov i Reagan. Les converses tenen com a finalitat el desarmament de les dues potències, és a dir, el desarmament nuclear. L'URSS desapareix el 1991 i així acaba, finalment, la política de blocs i la guerra freda.\nEl bloc comunista és bastant homogeni, ja que està dominat per la URSS, que exerceix la direcció ideològica i política, però té algunes diferències internes. El 1948 la Iugoslàvia de Tito demostra les seves dissidències. El 1949 la Xina proclama la República Popular. Quan el PCUS condemna el culte a la personalitat, Xina trenca les seves relacions amb la Unió Soviètica. El 1956 apareix la dissensió a Hongria, el 1968 a Txecoslovàquia. El 1959 triomfa la revolució cubana, completant així el bloc.\nContràriament al que passa al bloc comunista, el capitalista és molt heterogeni. La descolonització crea el Tercer Món amb països capitalistes que es declaren majoritàriament no alineats. Japó es converteix en una gran potència. El món àrab s'unifica sota el signe de la seua religió, a la Lliga àrab, i lluita contra Israel. El 1960 es funda l'OPEP que controlarà els preus del petroli. En aquest bloc s'han donat, també, tendències totalitàries com en els països d'Amèrica llatina o en Grècia, Portugal i Espanya. La caiguda del mur de Berlín suposà el final de la guerra freda però també el començament de tensions fins ara camuflades, com ara la guerra del Golf, guerres civils en moltes de les repúbliques del bloc comunista (la dels Balcans, per exemple), Afganistan, Iraq, etc.\nL'ONU, en principi, admet al seu si tots els països, hagen participat o no a la guerra. El 1941 se signa la Carta de l'Atlàntic entre EUA i Gran Bretanya. Per fi el 1945 té lloc la Conferència de San Francisco en la qual s'adopta la Carta de les Nacions Unides i l'Estatut de la Cort Internacional de Justícia. A més, es creen organitzacions paral.leles amb missions de cooperació específiques: la FAO, la UNESCO, l'OIT o l'OMS. El 1947 s'uneixen el BM i el FMI i el 1956 el GATT (substituït més endavant per l'O.M.C.).\nTé 6 organismes essencials: l'Assemblea General, el Consell de Seguretat, el Tribunal Internacional de Justícia, el Consell Econòmic i Social, el Consell de Tutela o Administració Fiduciària, i la Secretaria General.\nEls objectius, finalitats i principis de l'ONU es poden resumir en els següents:\n· manteniment de la pau i la seguretat internacional\n· lliure determinació dels pobles\n· defensa i promoció dels Drets Humans\n· cooperació pacífica\n· sobirania nacional de tots els Estats\n· prohibició d'emprar la força per resoldre els conflictes\n· solidaritat entre Estats\n· i, per últim, la universalitat de l'Organització de Nacions Unides.\nEls països que integren l'ONU van ser incorporant-se a poc a poc, segons es van anar creant, i independitzant de les seves respectives metròpolis. La guerra freda entre els aliats que van guanyar la segona guerra mundial va paralitzar, en bona mesura, l'eficaç utilització de la nova organització. La seua tasca és fonamental en el procés de descolonització. Un cop acabada la guerra freda es desbloqueja el Consell de Seguretat i es poden prendre acords d'intervenció en diferents països.\nPublicat per TONI PITARCH a 0:11


DISSENY CAD. SKETCHUP NIVELL 2.\n04/10/21 - 03/12/21\nEN LÍNIA- Durant el curs es faran videoconferències obligatòries. El contingut estarà accessible les 24h del dia durant el període del curs. Google Classroom\nPreinscripció prevista a partir de: 23/08/2021\nConsolidació de l'ús pràctic de les eines de disseny 3D CAD, destinat a l'adquisició de competències professionals per a disseny 2D, 3D i el prototipat ràpid en plàstic amb filament PLA.\nMotivats i interessats a aprendre disseny tècnic 3D i l'obtenció de peces mitjançant la impressió 3D. Tenir un nivell mínim d'estudis de batxillerat i / o equivalent. Recomanat per a dissenyadors industrials i de producte, enginyers, arquitectes i decoradors. Es valorarà experiència prèvia en l'ús d'eines de retoc gràfic i nocions bàsiques d'anglès.\n- Coneixements i utilització activa del maneig d'un ordinador i Internet.\n- Disposar d'ordinador i connexió a Internet durant el curs en línia. En tot cas és imprescindible tenir ratolí amb rodeta central, webcam, altaveus i micròfon per les vídeo conferències al llarg del curs.\nVersions Windows acceptades: 7, 8 i 10 (64 bits). Compatible 100% amb OpenGL. En el cas que siguis usuari d'ordinador Mac assegura't de tenir instal·lat el sistema operatiu Windows 64 bits. No cal disposar d'impressora 3D.\nVeure document adjunt: + INFO (244 KB)\nVeure document adjunt: calendari / calendario (64 kb)


L'Àfrica posa el punt final a l'epidèmia de l'Ebola amb una estricta vigilància - Regió7 :: El Diari de la Catalunya Central\nL'Àfrica posa el punt final a l'epidèmia de l'Ebola amb una estricta vigilància\nefeginebra 15.01.2016 | 00:00\nL'epidèmia d'Ebola a l'Àfrica occidental ha conclòs després que Guinea, Libera i Sierra Leone superessin el període que garanteix que la transmissió del virus s'ha interromput, però el risc que hi apareguin nous casos obliga a la precaució i a mantenir la vigilància.\nDesprés de confirmar la bona notícia, l'Organització Mundial de la Salut (OMS) ha aclarit avui que "la feina no està acabada" perquè els tres països "afronten un alt risc de petits brots addicionals" de la greu malaltia. L'epidèmia que es va declarar el març del 2014 va registrar 11.300 morts i 28.500 casos, tot i que els especialistes de l'OMS van reconèixer ahir que aquestes xifres poden ser menors que a la realitat. La durada de l'epidèmia (gairebé dos anys) va permetre realitzar diversos estudis i es va comprovar que el virus pot romandre "adormit" en el semen dels homes que van sobreviure a la malaltia per períodes que poden arribar fins als dotze mesos.\nTot i que el portador del virus no manifesti símptomes, pot encomanar-lo a la seva parella sexual o a persones del cercle més proper. "El risc de la reintroducció de la infecció està disminuint conforme el virus desapareix gradualment de la població supervivent, però creiem que poden haver-hi més casos i que hi hem d'estar preparats", va assenyalar el representant de l'OMS per al control de l'Ebola, Bruce Aylward.


Deu anys!!! – What's in my head?\niolandapericas\tCoses de nins, Reflexions\t 3 Octubre 2016 3 Octubre 2016\nEncara no me’n puc avenir que ja ha passat deu anys…\nDeu anys d’ençà que me va canviar la vida d’una forma com no m’hagués pensat mai que ho podria fer…\nDeu anys d’ençà que vaig descobrir un món totalment diferent, però fascinant…\nDeu anys d’ençà que vaig aprendre a estimar d’una forma nova…\nDeu anys d’ençà que vaig deixar de ser només jo, per ser algú molt important per una altra persona…\nDeu anys d’ençà que me vaig estrenar com a mare…\nAvui, en Tomeu fa deu anys. Estrena la seva primera dècada! I a mi me sembla que era despús ahir quan donàvem la notícia que estàvem embarassats. No se com han passat tan ràpid!\nI no és que no hagin passat coses, al contrari! En aquests deu anys hem viscut moltes experiències, algunes molt bones i altres no tant, però no ens podem queixar. Acompanyat de nosaltres, en Tomeu, ha fet els seus primers viatges, ha conegut llocs nous i diferents, ha descobert el plaer de la lectura i s’ha apassionat amb les noves tecnologies, s’ha enfrontat a les seves primeres decepcions i ha viscut la seva primera pèrdua.\nMalgrat tot, o precisament gràcies a tot això, en Tomeu és un nin feliç, tot i que a vegades ell digui el contrari (mamà, tu no saps el que és tenir una germana com aquesta; perquè sempre he de fer el que deis el papà i tu?; és un rollo anar al súper, perquè sempre m’obligau a venir?…)\nÉs un nin inquiet, curiós, que li agrada aprendre coses noves i té cada vegada més clars els seus interessos. És un nin un poc “torpe” amb el seu cos, però té un domini del llenguatge amb el que ho contraresta. És caparrut, odia la injustícia, però a vegades és egoista…\nEn definitiva, és una persona, amb les seves contradiccions, les seves virtuts i els seus defectes. I tot i que a vegades el canviaria, el tiraria per la finestra o me fugaria a una illa deserta, és el meu fill, una de les persones a qui estim més d’aquest món.\nMolts d’anys bitxo!!!\nPublicada 3 Octubre 2016 3 Octubre 2016\nPrevious Post Pasta amb bròquil i tomàtiga seca\nNext Post I ja van tres…\n2 thoughts on “Deu anys!!!”\n3 Octubre 2016 a les 15:28\nMolts d’anys Tomeu! Enhorabona per aquesta família que teniu!\n3 Octubre 2016 a les 15:41\nMoltes gràcies, “tia” Bàrbara!!!


Eventos | atlanta events & corporate travel consultants\nConsultoria Especialitzada en Esdeveniments\nA >atlanta events & corporate travel consultants som especialistes a generar valor a través dels esdeveniments convertint-los en una oportunitat immillorable per a potenciar la seva imatge i posicionament al mercat.\nGraciès a la nostra experiència de més de 35 anys al sector i una clara orientació al client li ajudem a aconseguir l’objectiu del seu esdeveniment sigui quin sigui (formar i divulgar coneixement, incentivar, motivar i cohesionar equips, llançar un producte o campanya, fidelitzar clients o conmemorar una data, entre altres) amb èxit i superant les seves expectatives.\nRealitzar una activitat en grup facilita la comunicació i interrelació entre els participants a un esdeveniment. Proporcionem eines per a superar barreres comunicacionals.\nFormació: simposis, workshops\nDissenyem tot tipus d’activitats i formats per a facilitar la transmissió del contingut d’un esdeveniment i mantenir la seva atenció.\nFormats creatius de contingut\nSelecció de ponents, moderadors …\nLes nostres tecnologies on-line i on-site li proporcionen una gestió integral abans, durant i després de l’esdeveniment.\nGestión on-line de l’esdeveniment\nTecnologia digital y tàctil\nLi assessorem en l’elaboració del briefing de l’esdeveniment, aportant la nostra experiència i creativitat i adaptant-nos a qualsevol pressupost.\nPlanificació segons timing i pressupost\nPoder de negociació amb els proveïdors\nControl de pressupuest i reporting\nLi oferim un servei integral i les solucions més creatives en totes les fases de producció de l’esdeveniment. Propostes innovadores adaptades a tots els pressupostos:\nSenyalètica, back-drops, photocalls\nGestió de la post-producció\nEns ocupem de tots els aspectes logístics i organitzatius necessaris per a la realització de l’esdeveniment. Consultoria, selecció i gestió en:\nLocalitzacions i seus\nRelació amb els convidats


els racons: montserrat, montserrat..\nanem d'excursió a montserrat amb part de les tietes postisses, vingudes d'arreu. ens en falten tres, disperses pel món i per la tradició catalana de quaresma. amb els cigronets i l'm. de la p., en plan família telerín, amb carmanyoles, gorres i paciència per fer cues.\ndesprés d'una hora en cotxe acostant-nos cada cop més a unes muntanyes que veiem des de casa, ens trobem al cremallera i, au, enfila cap al centre tel·lúric de la pàtria, enmig de petons, d'holaaaquantsdieeees i nenesaquestssónelsmeusamics.\nabans d'entrar al món màgic, simbòlic i col·lapsat de la muntanya, insto la p. a adoptar una mesura preventiva, pròpia de mares paranoiques, que consisteix en arremangar les mànigues dels cigronets i de l'm. de la p. i pintar-hi el nostre telèfon i el seu nom. per si les perdem enmig de tanta aglomeració.\narribem tard a la basílica i no escoltem el virolai, assistim a una classe magistral de "religió i catolicisme per a principiants explicada per una agnòstica", fem la tradicional encesa d'espelmes i pregària en nom de la iaia.\nanem a un curs accelerat de cues, pugem a un cremallera com si fóssim a les atraccions del tibidabo i mengem macarrons i les primeres cireres. posem crema protectora i gorres.\nveiem nenes enfilar-se per roques, pelar-se els genolls, jugar, fer-se les grans, fer el mico, divertir-se, explicar-se coses i barallar-se. tietes postisses exercint exercint de tietes, tenint paciència, responent a preguntes indiscretes de criatures. berenem coca amb xocolata.\ni ens diem adéu, contentes d'haver passat un dia tan xulo amb tietes postisses i nenes.\nfeliç que els cigronets es facin amigues dels meus amics.


Rellotge Casio G-Shock GST-B500AD-3AER\n299,00 € (amb impostos)\nRellotge G-Shock GST-B500AD-3AER amb banda i un bisell d'acer inoxidable amb sofisticats reflexos verds en l'esfera. Aquest nou model de la sèrie G-STEEL combina metall i resina per a crear una col·lecció de rellotges...\nRellotge Casio G-Shock MTG-B3000B-1A\n949,00 € (amb impostos)\nRellotge G-Shock MTG-B3000B-1AModel amb corretja, bisell i esfera en total black. Un rellotge MT-G nascut d'un concepte de disseny totalment nou que combina la resina utilitzada en els primers models G-Shock amb...\nRellotge Casio G-Shock MTG-B3000BD-1A\n1.049,00 € (amb impostos)\nRellotge G-Shock MTG-B3000BD-1A. Model amb corretja bicolor, negra i vermell, bisell negre i esfera amb detalls en vermell. Un rellotge MT-G nascut d'un concepte de disseny totalment nou que combina la resina...\nRellotge Casio G-Shock GMW-B5000MB-1ER\n569,00 € (amb impostos)\nPresentem el G-Shock GMW-B5000, el veritable hereu del primer G-SHOCK en un disseny de metall negre amb multiacabat d'estil únic. L´art dels acabats de rellotges s´aprecia amb aquest rellotge. S'hi pot explorar una...\nCasio presenta el nou G-Shock GMW-B5000TR-9 amb disseny quadrat de metall complet construït amb un aliatge de titani recentment desenvolupat. Presentem el GMW-B5000, un símbol de duresa que conserva l'ADN del primer...\nRellotge Casio G-Shock MRG-B5000B-1DR\n4.000,00 € (amb impostos)\nDonem la benvinguda al nou G-Shock MRG-B5000B-1DR basat en el primer G-SHOCK fabricat amb metalls d'avantguarda i amb acabats meticulosos que són el segell distintiu de la línia insígnia MR-G. Aquest rellotge...\nRellotge Casio G-Shock MRG-B2000D-1ADR\n2.300,00 € (amb impostos)\nRellotge G-Shock PRO MRG-B2000D-1A de caixa i corretja de titani amb tractament PVD negre en la esfera, bisell, polsadors i corona. Una peça única i atemporal de la sèrie amb més prestacions del fabricant japonès...\nRellotge Casio G-Shock MRG-B2000B-1A4\n2.500,00 € (amb impostos)\nNou rellotge G-Shock PRO MRG-B2000B-1A4 de caixa i corretja de titani amb tractament PVD negre, dial negre amb detalls de color daurat i vermell, cargols i corona en color daurat. Una peça única de la sèrie amb més...\nRellotge Casio G-Shock GR-B200-1AER\nEl rellotge Casio G-Shock GR-B200-1AER és un model equipat amb un sensor quàdruple de la sèrie Gravitymaster de G-Shock, dissenyat per a pilots que treballen en condicions difícils. La seva estructura combina una...\nRellotge Casio G-Shock AWM-500GC-1A Limited Models\n1.200,00 € (amb impostos)\nEl G-SHOCK digital-analògic original es va tornar metàl·lic per primera vegada a la línia AWM-500. Ara, l'icònic AW-500G, llançat originalment el 1989, ha estat reinventat en una sorprenent edició full metall, amb el...\nRellotge Casio G-Shock GST-B400CD-1A3\n419,00 € (amb impostos)\nEl nou rellotge G-Shock GST-B400CD-1A3 s'uneix a l'elegant línia GST-B400 destacant amb nous colors frescos i un mòdul prim revestit de fibra de carboni. El nou model de color GST-B400CD-1A3 ve amb molta energia. El...\nRellotge Casio MUDMASTER G-Shock GWG-2000-1A5ER\n749,00 € (amb impostos)\nEl nou rellotge G-Shock GWG-2000-1A5ER Mudmaster manté l'estructura resistent a la pols i al fang de la sèrie MUDMASTER i afegeix un bisell de carboni forjat i una estructura Carbon Core Guard perquè el rellotge sigui...


Les 10 playlist de BSO que no poden faltar al teu Spotify | - Tipografía La Moderna\nArnau Cortés - 25/04/2018\nGran part de l’èxit de les millors produccions, ja siguen de cine o de TV, es deu a tenir una gran banda sonora. Aquestes son algunes de les millors per a que les segueisques al teu Spotify i t’ajuden a l’hora de ser creatiu, practicar esport o inclús per fer-te més amena la neteja de casa.\nLa mundialment reconeguda sèrie de HBO, te una producció altíssima i mostra la seua qualitat en tots els àmbits. A la qüestió de la BSO no podria ser menys. El compositor Ramin Djawadi ens ofereix la barreja perfecta d’una BSO que combina a la perfecció el millor d’un món futurista i el millor dels Westerns de tota la vida.\nEl compositor Max Richter continua demostrant una vegada més que es possible emocionar amb unes poques notes de piano ben escollides. Encara que la seua carrera encara es curta, ja té un extens currículum de grans produccions tant al cine com a la TV amb títols com ‘Hostiles’, ’Miss Sloane’, ‘Taboo’, ‘Return to Montauk’ o alguns episodis de ‘Black Mirror’. Però concretament, es possible que la seua millor obra estiga recollida a la sèrie The Leftovers.\n3.‘Stranger Things’, ‘Dark’ i ‘Drive’\nLes sèries de Netflix ‘Stranger Things’ i ‘Dark’, i la pel·lícula protagonitzada per Ryan Gosling ‘Drive’, van de la ma. Les BSO d’aquestes dos produccions tenen una bona combinació, per una banda, de cançons d’estil ochentero, i per altra banda, de melodies calmades per contar grans històries tal i com ho fan aquestes tres ficcions.\nSi has vist la sèrie, ja saps del que parle. Una llarguíssima llista de cançons entre rock i blues velles i actuals que et faran gaudir per hores. Sense dubte és una de les Playlist més recomanables. Un estil atrevit amb un ritme fort que acompanya a la perfecció a aquesta intensa sèrie de la BBC.\nSèrie de HBO que tots tenim a la memòria, o bé perquè ens l’han recomanat 1000 i una voltes, o bé perquè tenim el gran record d’una sèrie que amb tan sols una temporada ens va deixar enamorats de per vida. Amb una curteta llista amb cançons de diferents autors, aquesta playlist ens transportarà de nou als racons de Luisiana on transcorre tota l’acció de la sèrie. Una altra playlist més que necessària.\nSeguint l’exemple de ‘Peaky Blinders’, la playlist d’aquesta sèrie ens torna a deixar una eterna llista de les millors cançons dels últims anys. Unes cançons que acompanya de meravella el calmat ritme que té la pròpia sèrie. Una playlist per escoltar-la mentre treballes, estudies, fas exercici o inclús per organitzar una bona festa.\nAl igual que ‘Peaky Blinders’ i ‘The Handmaid’s Tale’, aquesta playlist ens ofereix una vegada més una extensa llista de cançons ben actuals i ben encertades.\nBen Frost ens deixa una llista de 40 caçons per gaudir de l’excel·lent ambient de l’Europa Nòrdica. Curts temes perfectes per a la relaxació i, com no, per acompanyar de la millor manera les imponents imatges de la pròpia sèrie.\n9.Star Wars The Last Jedi\nMoltes són les playlist de la saga Star Wars per seguir a Spotify, però sense dubte la més recomanable es la de la pel·lícula ‘The Last Jedi’. John Williams aconsegueix recopilar el millor de la BSO de la trilogia original i combinar-ho amb el més destacat de les seues obres més recents, provocant un plaer inexplicable per al fidel fan de Star Wars.\nMenció honorífica per al millor compositor del moment, Hans Zimmer. Qualsevol playlist de Zimmer es perfecta per gaudir-la. Ja siga ‘Inception’, Dunkirk’, ‘Inferno’, ‘Interstellar’, ‘The Dark Knight’, ‘Sherlock Holmes’, ‘Pearl Harbor’, ‘Gladiator’… entre moltes d’altres.


Trilla qüestiona les noves restriccions: “No són contundents ni clares”\nEl cap d'Epidemiologia del Clínic recorda que no passa res per no celebrar el Nadal\nEl cap d’Epidemiologia de l’Hospital Clínic, Antoni Trilla, ha expressat la seva preocupació perquè les noves mesures contra la Covid-19 anunciades pel Govern “no són contundents ni clares perquè hi ha moltes possibilitats de fer excepcions“, ha dit. “S’ha optat per una solució que no és blanc ni negre un compromís intermig que deixarà insatisfets uns i altres”, ha dit a El Nacional. Ha dit que el que calien són mesures més restrictives, tot i ser “impopulars” i es nega a pensar que no s’hagin pres per motius electoralistes.\nSobre el Nadal, ha afirmat que també calia ser més restrictius: “Sembla que ens hi vagi la vida a celebrar el Nadal i serà així si no ho fem bé” .Ha lamentat que fins ara no es veia “a ningú estirant les orelles” a qui ho feia malament a la restauració però ha valorat que les franges horàries d’ara encara faran més difícil el control. “Jo hagués preferit, i com a visió d’epidemiòleg, restriccions més senzilles i fortes”, ha manifestat. Trilla no veu amb bons ulls els “avantatges” d’alguns dies i ha valorat que no és un sacrifici “tan extraordinari” haver de fer restriccions en aquestes dades una vegada a la vida.\nTrilla ha insistit que els hospitals i les UCI “no estan en una situació de tranquil·litat” per fer front a un nou augment de contagis i ingressos i per això defensa que “calia més simplicitat i més restricció”. Ha afegit que més enllà d’intentar ajudar tots els col·lectius que pateixen, “toca prendre decisions clarament impopulars i apel·lar a la prudència extrema”.\nUn estiu “potser” sense mascareta\nL’epidemiòleg ha afirmat que el millor resum de la situació és que no s’ha aconseguit sortir de la segona onada. Ha augurat que la vacunació permetrà controlar la situació i que l’any que ve hi continuaran havent “alguns casos greus” de covid “però no amb la pressió constant del sistema sanitari on les dades pugen d’un dia per l’altre”. En aquest sentit, ha explicat que tot i vacunar-se caldrà mantenir les mesures de protecció fins que s’arribi a la immunitat col·lectiva però ha apuntat que “potser a l’estiu” es podrà anar pel carrer sense mascareta.\nAmb la mirada posada en Europa, ha afirmat que des del punt de vista de salut s’ha de preservar el sistema sanitari i ha lamentat que aquí no es fa. En resum, ha dit que tots els països estan en una situació crítica “i utilitzen mesures més dràstiques” que Catalunya, tot i tenir el triple de llits d’UCI com en el cas d’Alemanya. Trilla ha valorat que la situació al Clínic es va complicant –amb més de 20 crítics i una situació d’estancament o de pujada- i ha augurat que es trigaran uns 18 mesos a recuperar el retard de la llista d’espera.\nCoronavirus Govern de la Generalitat Hospital Clínic Restriccions\nJunts pel contagi Desembre 19, 2020 | 10:44\nL'aportació de JxCAT és perfecta per aconseguir un problema sanitari i econòmic de dimensions considerables. La facció més a la dreta que el PP, amb Tremosa de líder, es dedica a fer demagògia i a crear dificultats al govern.\nNiFredNiCalor Desembre 20, 2020 | 20:54\nSr Trilla. Es vosté un feixista de llibre. Menys mal que el Govern no està a les seves mans...........


Un dimoni disfressat de pres polític desferma la polèmica a Badalona | Catalunya | EL PAÍS Catalunya\nUn dimoni disfressat de pres polític desferma la polèmica a Badalona\nAlbiol i els socialistes acusen l'alcaldessa de polititzar la tradició\nBarcelona 6 MAR 2018 - 17:57\tCET\nDisseny guanyador del Dimoni de Badalona del 2018.\nBadalona crema cada any un dimoni de cartró pedra a la platja per celebrar les Festes de Maig. L'elecció de la figura acostuma a tenir un caràcter reivindicatiu. Aquest any és una al·legoria dels polítics catalans empresonats pel procés. El dimoni –escollit, aquesta vegada, per votació popular– va disfressat amb el vestit blanc amb ratlles negres tradicionalment associat als presidiaris. Al gorro que duu s'hi pot llegir 1-O, el dia del referèndum. I a la part superior de la cel·la (que la bèstia intenta obrir a la força) hi ha un número: el 155. A la base de la cel·la hi ha diversos llaços grocs i la paraula llibertat.\n"El dimoni que va cridar llibertat" és el títol de l'obra guanyadora, del dissenyador local Antonio Amador Gallardo. L'al·lusió no pot ser més clara ni més òbvia. I ha generat, una vegada més, una certa polèmica a les xarxes socials. Els polítics de Badalona, en particular, s'han embrancat en una discussió sobre la conveniència que el dimoni de les festes serveixi per reclamar l'excarceració dels líders polítics empresonats per ordre del Tribunal Suprem.\n"Que l'alcaldessa de la CUP vulgui contaminar amb la seva ideologia una tradició especialment dirigida als nens evidencia que Badalona està en mans de fanàtics", ha escrit a Twitter el líder del PP català i exalcalde de la ciutat, Xavier García Albiol. En la mateixa línia s'ha expressat el president del PSC de Badalona, Àlex Pastor: "El govern de Badalona ha tornat a voler dividir-nos, ha tornat a intentar segrestar una festa que hauria de ser de tots".\nL'Ajuntament va donar a conèixer dilluns el disseny guanyador i va detallar que és la primera vegada que s'ha triat per vot popular. El Consistori va seleccionar inicialment tres obres finalistes, d'entre les més de 80 presentades. Després, 700 persones van votar per internet entre tres opcions: les perdedores van ser "El dimoni mentícies" (que representa la figura d'un periodista a qui li creix el nas per explicar mentides) i "Justícia endimoniada" (que mostra un dimoni-jutge sobre una caldera en la qual està escrita la frase "llibertat d'expressió").\nEl regidor José Téllez s'ha felicitat per la participació dels veïns i per la figura triada perquè sigui cremada a la platja la nit de Sant Anastasi. "S'ha recuperat el motiu crític i satíric de l'actualitat que ha representat el dimoni. Així ha estat històricament amb el canvi climàtic, la guerra de l'Iraq i la crisi econòmica, entre d'altres".


Nyingma Tersar – Coordinadora catalana d'entitats budistes\nTradició: Tibetana nyingma. Llinatge Dudjom Tersar.\nNom oficial: COMUNITAT BUDISTA NYINGMA TERSAR\nLa Comunitat Budista Nyingma Tersar, fundada el 23 de juliol de 2002 i inscrita en el Registre d’Entitats Religioses del Ministeri de Justícia, té com a finalitat estudiar, reflexionar i practicar els ensenyaments del llinatge Dudjom Tersar, dins de la tradició nyingma del budisme vajrayana. Dudjom Tersar és el llinatge de Sa Santedat Dudjom Rimpotxé (1904-1987) el qual va fundar centres de dharma a l’Índia, Sikkim i Bhutan, Nord-Amèrica i altres indrets del món. Actualment aquesta activitat en benefici de tots els éssers està essent continuada per el seu fill i hereu espiritual Sa Santedat Shenphen Dawa Rimpotxé, en el nostre país a través de la pròpia Comunitat Nyingma Tersar i en altres països a través dels Yeshe Nyingpo internacionals.\nActualment hi ha un espai de pràctica a Barcelona, vinculat a la Comunitat Budista Nyingma Tersar, amb el nom de Centre Dudjom Tersar, dirigit per Lopön Pepe Aponte, Plaça Universitat 1, 2ºA, tel 666 46 30 15, dudjomtersar@gmail.com.\nHi ha una sangha molt activa a Lleida sota la direcció espiritual de Lama Yeshe Chödrön en connexió amb el Centre de Ioga Arya Tara, Plaça de les Missions 4. Lleida. Tel 973 26 20 50.\nSa Santedat Shenphen Dawa Rimpotxé resideix a New York, on té un centre Yeshe Nyingpo a New York City i un centre de retirs a Greenville, estat de New York.\nMòbil: 666 463 015\nContacte: Lopön Pepe Aponte\n>> Ens veiem el 30 de novembre a la IX Jornada de Budisme a Catalunya! Comunica-ho a les teves amistats!\nMachig Labdrön i els orígens del Chöd


Impulsen una xerrada sobre els protocols de donacions d'òrgans - Empordà\nImpulsen una xerrada sobre els protocols de donacions d'òrgans\nOrganitzat pel Club de Lectura de Viladamat, parteix de la lectura del llibre 'Reparar els vius' de Maylis de Karangal\nCRISTINA VILÀ 14.04.2016 | 12:16\nL´escriptora Maylis de Karangal és l´autora de ´Reparar els vius´ EMPORDA.INFO\nSimon mor als 19 anys en un accident de cotxe. És jove i tots els seus òrgans, a excepció del cervell, estan intactes i sans. És, doncs, el donant perfecte. En només 24 hores, el cor d´en Simon comença a bategar de nou en el cos de la Claire, una traductora de mitjana edat. Tot aquest periple és l´eix narratiu de 'Reparar els vius', una novel·la de l´escriptora francesa Maylis de Karangal que aquest dissabte, a 2/4 de 12 del migdia, servirà com a excusa per una xerrada que busca donar a conèixer els protocols sobre donació d´òrgans i trasplantaments dels hospitals catalans. L´acte, promogut pel Club de Lectura de Viladamat i l´Ajuntament de Vilopriu, es farà al castell de Vilopriu i serà moderat per la coordinadora de trasplantaments de l´Hospital Universitari Josep Trueta de Girona, la doctora Núria Masnou, i el traductor al català del llibre, Jordi Martín.\n'Reparar els vius' ha tingut una excepcional acollida a França, on ha recollit nombrosos guardons literaris. També a casa nostra ha rebut el premi Llibreter 2015. L´acceptació ha estat fantàstica entre el públic, però, també, entre la professió mèdica que ha trobat una magnífica eina per divulgar la seva feina i la necessitat vital de les donacions. Com explica Maria-Teresa Cos, del Club de Lectura de Viladamat, "el llibre ha provocat sensació entre els metges tot i ser una novel·la". De fet, l´acte que es farà a Vilopriu serà una experiència insòlita ja que, per primer cop, es parlarà dels protocols reals en un cas semblant a Catalunya, partint d´una ficció literària. En aquest sentit, els participants del Club de Lectura de Viladamat han llegit el llibre i l´han treballat, com també ho faran els de la càtedra del Metge Rural a Sant Feliu de Guíxols, on, possiblement, es tornarà a fer aquesta xerrada amb la presència de la doctora.\nDonar una vida digna\n"Molts coneixem el tema dels trasplantaments, però no estem informats com cal, no sabem els mecanismes ni els protocols dels nostres hospitals", explica Cros, que assegura que "la possibilitat de donar una vida digna és enorme". El llibre no només ens parla d´aquest gest altruista, sinó també del moment històric en què va començar a sorgir la possibilitat real de fer trasplantaments i de salvar vides humanes.\nMoments d´increïble tendresa\nLa lectura del llibre, traduït per Jordi Martín, que, en aquest acte, aportarà la seva experiència com a traductor, ofereix al lector molts elements importants. Com explicava recentment l´editora d´Angle Editorial, Rosa Rey, en una entrevista concedida a L´Illa dels Llibres, "la lectura de Reparar els vius t´aporta tot tipus d´emocions, fins i tot físiques, hi ha moments que sembla que no pots respirar, igual que el personatge, altres que t´aclapara i altres que gaudeixis de moments d´increïble tendresa".\n'Reparar els vius' es va publicar, per primer cop, en el mercat francès, el 2013. A l´Estat espanyol va aparèixer, traduïda al català i castellà, l´any passat gràcies a Angle Editorial i Anagrama.


Durán tomba l’extremisme d’Aguiló i liderarà el PP de Palma\nE.P./dBalears | 22 juliol 2017\nDurán amb el seu equip després de saber-se els resultats de la votació.\nLa candidata a liderar el PP de Palma Margalida Durán s'ha proclamat vencedora al Congrés de la Junta territorial amb el 72,26 per cent dels vots, enfront del 26,05 per cent obtingut per la seva contrincant, Aina Aguiló.\nEl congrés s'ha celebrat entre els darrers dos dies en el Molí des Comte, on s'ha realitzat el recompte, sobre les 17.30 hores, dels vots dipositats aquest dissabte en les urnes habilitades en els 15 districtes de Palma entre les 09.00 hores i les 17.00 hores.\nEn total, s'han comptabilitzat 1.305 vots, dels quals dos han estat nuls i 20 en blanc. Durán s'ha fet amb un total de 943 vots, mentre que Aguiló ha obtingut només la xifra de 340.\nDurán ha estat la guanyadora en tots els districtes de Palma, encara que destaca el suport que ha rebut a la zona d'Aragó (143 vots enfront dels 35 d'Aguiló), Es Pla (135 enfront de 47), Hornabeque (96 enfront de 34), Na Burgesa (87 enfront de 13) o el Casc Antic (73 enfront de 20 d'Aguiló).\nTant Aragó, com Es Pla amb Hornabeque han estat els tres districtes en els quals més persones han votat.\nAmb la victòria de Durán queden llimades les expectatives dels sectors més extremistes i espanyolistes del PP representats per Aguiló i José Ramón Bauzá. Durán, així, combinarà el seu càrrec de portaveu a l’Ajuntament de Palma amb la gestió de l’agrupació local del partit.\n"Na Burgesa" he d'esser "Na Burguesa"\nPer Uff, fa mes de 3 anys\nEl que més me preocupa, es que cada dia haurem d'escoltar, els discursos sense harmonia ni estructura ( ja no me fic en el contingut), d'aquesta xoni sense gracia.\n"Set eran que l'egontavan i encara pixava tort ".\nEn castellá "aunque la mona se vista de seda.................\nAixó dels congressos del PPiPPis de partits, és com canviar la portada a una revista i tot el demés igual, el PP seguira siguent el PP, i Esppanya seguira siguent Esppanya, no canviara res, la meta és el PPoder i mantenir el " Regimen" de PPanxacontentas.\nPer Quià, fa mes de 3 anys\nCel.lebrant reunións a locals d'ultres, no crec que tampoc sigui de centre-dreta.


Tot i que ja hi ha alguns cursos complets, les inscripcions encara són obertes i es poden fer per internet a www.kursaal.cat/formacio/cursos o a les taquilles del Kursaal. Aquest curs es farà igualment amb grups més reduïts i seguint les mesures sanitàries.\nL’Aula d’Arts Escèniques del teatre Kursaal de Manresa començarà el curs el 20 de setembre.\n’Aula d’Arts Escèniques arrencarà el proper dilluns, 20 de setembre, el nou curs amb una àmplia oferta formativa de teatre i teatre musical per a totes les edats. Es tracta d’una oferta formativa municipal i de qualitat en el camp de les arts escèniques, que permet als alumnes descobrir i aprofundir d’una manera lúdica en les tècniques teatrals en un entorn professional com és el teatre Kursaal. Alhora, en aquests temps de pandèmia, és una eina útil per combatre’n efectes, sobretot en els infants.\nCom en el curs passat l’Aula garantirà les mesures sanitàries i de seguretat per als alumnes i mestres des del moment que els alumnes arriben al Kursaal i fins al moment que en marxen. Per això es faran grups reduïts i es faran les classes en espais amplis. Les inscripcions es poden realitzar aquest setembre a la web de l’Aula (https://www.kursaal.cat/formacio/cursos).\nAquest curs, l’Escoleta de Teatre ofereix diferents cursos adreçats als més petits: Teatre Petits per a nens i nenes de 4 a 6 anys; Teatre Infantil per a nens i nenes de 7 a 11 anys; Teatre Juvenil (nivell 1 i 2) per a nois i noies de 12 a 17 anys, Teatre Musical Juvenil per a nois i noies de 12 a 16 anys; Teen Theatre (Teatre Juvenil en anglès) de 12 a 17 anys i Teatre jove Avançat a partir de 14 anys. Pel que fa a l’Aula de Teatre, manté aquest any l’oferta formativa de l’any passat amb un curs de Teatre d’Adults i Teatre Musical d’Adults - Spamalot (a partir de 16 anys). I un any més es realitzarà el curs de Coreografies. En aquests moments ja hi ha tancats alguns cursos: Teatre Juvenil, Teatre Adults i els grups dels dilluns de Teatre Infantil.\nDes de l’Aula es vol destacar que l’aprenentatge teatral ajuda a incrementar les habilitats cognitives, millora de les competències i la motivació personal, potencia la inclusió social i ajuda a desenvolupar trets de la personalitat com la confiança, la creativitat, la imaginació, el pensament crític, l’expressió emocional... L’aprenentatge teatral també condueix a un major èxit escolar i les persones que fan teatre o qualsevol art tenen més possibilitats de mostrar una bona salut. L’Aula de Circ que es porta a terme a l’Espai Sant Domènec i que organitza l’associació La Crica també té les inscripcions obertes a: https://www.lacrica.cat/.


El nivell acadèmic del doctorat dota a l’estudiant d’autonomia per dissenyar, planificar i executar projectes d’investigació. El doctorat de Medi Ambient, en particular, el focalitza en els reptes ambientals actuals, podent triar entre 3 línies de recerca diferents, sostingudes totes elles per investigadors de la UdG amb recerca acreditada.\nPel que fa a les activitats formatives, l'Escola de doctorat organitza cursos, seminaris i altres activitats de formació transversal (soft skills) orientades a la formació investigadora, i a facilitar l'elaboració i presentació de la tesi doctoral. Preferentment demanem que els cursos s’imparteixin en anglès si bé el català és l’idioma més freqüent. En general són cursos o seminaris de 10 hores. Hi ha una sèrie d’activitats que són transversals i que són d’interès per a tots els programes de doctorat i altres que són específiques de cada programa de doctorat. En aquest programa de doctorat l’estudiant ha de cursar obligatòriament el curs de formació transversal Recerca en el context de l’emergència climàtica: reptes i perspectives.\nFormació obligatòria: 20 h. de formació transversal a escollir entre l’oferta de cursos de l’Escola de Doctorat. Un dels cursos de formació obligatòria ha de ser Recerca en el context de l’emergència climàtica: reptes i perspectives.


El Virolet, obrirà les seves portes el proper 18 d'octubre a Bufalà - ERC Badalona\nLa nova Escola Bressol Municipal a punt per la inauguració\nDilluns, 13.9.2010 11:15h\nMateu Chalmeta a la nova escola bressol\nEl barri de Bufalà i el Districte 3, ben aviat podran gaudir d'un nou equipament municipal dedicat als infants. Es tracta de la nova Escola Bressol Municipal, El Virolet, que és una de les actuacions més importants que s'han aconseguit per al Districte que gestiona Esquerra de la mà del regidor Mateu Chalmeta.\nAquesta Escola Bressol, té una superfície d'uns 1.200 m2 i disposa de 107 places, totes elles distrbuides en una aula per a 8 nens i nenes de fins a 1 any, tres amb 13 places cadascuna per a nenes d'entre 1 i 2 anys, i tres més amb 20 places.\nAmb aquesta ja seran cinc les llars d'infants municipals que ofereix l'Ajuntament de Badalona, amb un total de 415 places, que s'hauran d'incrementar en el futur amb noves escoles més a Montigalà-Batllòria i Canyadó. La inauguració, pel proper 18 d'octubre.


Ferrino Fitzryoy 22L Taronja comprar i ofertes a Trekkinn\nDescripció Ferrino Fitzryoy 22L\nMotxilla d’alpinisme extremadament versàtil completa amb reflector RECCO.\nAmb Ferrino Fitzryoy 22L podràs disfrutar del teu esport favorit sense complicacions. Si t’agrada la marca Ferrino i tots els seus productes de muntanya, visita la secció de Motxilles i maletes on hi trobaràs tot el que necessitis. Fes la compra avui mateix i rep-la en pocs dies! El nostre principal objectiu a trekkinn és oferir-te el material de la millor qualitat i portar-te’l directament a casa sense que t’hagis de preocupar de res més!\nCaracterístiques Ferrino Fitzryoy 22L\nTecnologias Ferrino Fitzryoy 22L


La campanya "Res no és igual si algú desapareix" demana que s'investiguin les desaparicions del franquisme i la Guerra Civil\nInici » Jurídic » La campanya "Res no és igual si algú desapareix" demana que s'investiguin les desaparicions del franquisme i la Guerra Civil\nLa campanya mostra com canvia una sèrie si algun personatge hi falta - Font: Amnistia Internacional\nEl logotip d'Amnistia Internacional - Font: AI\nImatge del vídeo que acompanyava la campanya #JustíciaPerNadal - Font: Amnistia Internacional\nVíctimes de Desaparició Forçada\nAmb motiu del Dia Internacional de les Víctimes de Desaparició Forçada, Amnistia Internacional posa en marxa una altra recollida de firmes.\nDv, 01/09/2017 - 13:15\nAutor: Júlia Hinojo\nEntitat redactora: Suport Associatiu - Jurídic\n“Tenia tres anys quan va passar. Una nit van treure la meva mare de casa i se la van emportar. El meu germà i jo dormíem. Mai més vam saber d’ella”.\nLa mare d’Antonio Narváez no figura en cap llistat com a víctima o morta. El seu pare, mort un mes abans que s’enduguessin la mare, va ser un dels primers a caure a Marchena. “Avui segueix enterrat en una fossa”, explica Narváez. Amb 83 anys, continua demanant justícia per donar-los un enterrament digne.\nEl 30 d’agost, amb motiu del Dia Internacional de les Víctimes de Desaparició Forçada, Amnistia Internacional (AI) ha llençat la campanya “Res no és igual si algú desapareix”. La iniciativa posa el focus en un drama que continua present en l’actualitat i en països de tot el món, com Síria, Mèxic i, també, l’Estat espanyol.\nMés de 100.000 víctimes\nDe fet, Espanya es troba entre els països amb més casos de desaparicions forçades. Segons AI, més de 100.000 víctimes del franquisme i la Guerra Civil continuen en parador desconegut mentre el Govern espanyol evita investigar els crims, tal com han constatat diversos mecanismes de Nacions Unides, com el Grup de Treball sobre Desaparicions Forçades o diversos relators/es especials de l’ONU.\n“A Espanya se segueix privant del dret a la veritat, la justícia i la reparació a les víctimes”, apunta AI en el comunicat de presentació de la campanya. “L’absència d’una persona dins d’una família afecta enormement totes i tots els seus membres fins que no hi ha una resposta clara sobre quina ha estat la sort que ha corregut el seu familiar”, diu l’entitat.\nA dia 31 d’agost, gairebé 200.000 persones han signat la petició que impulsa la campanya per recordar al ministre de Justícia, Rafael Català, que els casos de desaparició forçada continuen vigents actualment. La recollida de firmes insta el Govern a “investigar el que calgui per aclarir el parador d’aquestes persones”.\nSense resposta del Govern espanyol\nNo és el primer cop que Amnistia Internacional posa en marxa una iniciativa per demanar justícia davant les desaparicions forçades que s’arrosseguen des de la Guerra Civil i per mostrar solidaritat cap a les víctimes. A finals de l’any passat, es va llançar la campanya #JustíciaPerNadal, amb un vídeo en què una nena obre la porta de casa seva amb la il·lusió de donar la benvinguda a algú que fa temps que no veu, però no troba ningú esperant al carrer.\n“La qüestió de les persones desaparegudes durant la Guerra Civil i el franquisme, silenciada durant tants anys, cada cop preocupa més gent i és per això que campanyes com la nostra o accions per a la recuperació de la memòria històrica, com l’obertura de fosses, aconsegueixen més ressò”, explica Dani Vilaró, integrant d’AI Catalunya.\nVilaró lamenta que la sensibilització no hagi arribat al Govern espanyol. “No hem obtingut resposta de l’Estat, tot i que sí de grups parlamentaris. El problema és que Espanya ni investiga ni deixa investigar”, apunta l’activista.\nAmnistia Internacional recorda que el 2010, víctimes del franquisme van interposar una querella a l’Argentina, on es va iniciar una investigació en la qual Espanya no ha col·laborat. “En dues oportunitats ha rebutjat extradir els processament a l’Argentina, ha negat informació a la justícia d’aquest país i ha impedit que la jutgessa interrogui les 19 persones acusades, víctimes i testimonis”, assenyala AI.\nUn fenomen global i vigent\nAmb la campanya, l’ONG també vol recordar les víctimes desaparegudes a Síria, on la xifra ja supera les 75.000 entre el 2011 i el 2016 segons la Xarxa Siriana de Drets Humans, i les de Mèxic, on el juny del 2017, el Govern mexicà assegurava que prop de 32.000 persones es trobaven en parador desconegut.\n"Amb aquesta campanya volem recordar que la desaparició forçada no és un fet puntual. La desaparició forçada en la mesura que no hi ha una resposta per a les famílies, s'allarga en el temps de manera permanent fins que no se sap què va passar amb els seus éssers estimats", ha manifestat Esteban Beltrán, director d'Amnistia Internacional Espanya.\nParles idiomes i vols fer voluntariat per lluitar contra la LGTBI-fòbia?\nLa Trobada Internacional d’Observatoris contra la LGTBI-fòbia necessita persones voluntàries traductores de català, castellà i anglès pels dies 1, 2 i 3 de juny.\nNotícia > Jurídic\nMigra Studium denuncia la presència de menors i persones malaltes al CIE de Barcelona\nL’entitat fa públic un informe on posa en relleu les vulneracions dels drets dels interns i la criminalització que s’està fent de les persones migrants.\nambiental associacionisme barcelona captació de fons cultural curs desenvolupament sostenible discapacitat drets humans drets humans i desigualtat educació en el lleure exclusió social FCVS finançament formació Fundació Pere Tarrés gènere Infància infància i joventut jornada joves Llengua i literatura mediació i cohesió social Medi Ambient participació ciutadana pobresa salut solidaritat voluntariat voluntariat ambiental